**Disgrifiad Swydd: Cymrawd Addysgu mewn Mathemateg**

|  |  |
| --- | --- |
| **Cyfadran:** | Y Gyfadran Gwyddoniaeth a Pheirianneg |
| **Adran/Pwnc:** | Mathemateg |
| **Gradd a Chyflog:** | Gradd 7: £34,132 i £38,249 y flwyddyn ynghyd â buddion pensiwn USS |
| **Oriau gwaith:** | Amser Llawn (35 awr yr wythnos) |
| **Contract:** | Swydd am gyfnod penodol yw hon, rhwng 1 Medi 2025 a 31 Awst 2026 |
| **Lleoliad:** | Bydd deiliad y swydd hon yn gweithio ar Gampws y Bae |

|  |  |
| --- | --- |
| **Prif Ddiben y Swydd:** | Bydd angen cyfrannu at addysgu ac asesu a goruchwylio myfyrwyr mewn mathemateg, yn bennaf ar lefel israddedig yn yr Adran Fathemateg ac ar draws yr Ysgol Mathemateg a Chyfrifiadureg pan fydd angen, yn ogystal â rhannu cyfrifoldebau gweinyddol sefydliadol ac academaidd. Caiff yr union gyfraniad ei bennu gan Bennaeth yr Adran a Chyfarwyddwr y Rhaglen Fathemateg, wrth ystyried profiad ac arbenigedd deiliad y swydd, ond mae'n debygol o ganolbwyntio ar diwtorialau, darlithoedd, labordai cyfrifiadurol a chydrannau cyfrifiadol. Mae'r swydd yn gofyn am ddarparu safon uchel o addysgu a dysgu myfyrwyr, ac ymrwymiad i wella profiad cyffredinol myfyrwyr. Byddai profiad blaenorol o addysgu yn fantais, ond nid yn hanfodol. Efallai y bydd cyfle neu ofyniad i gyfrannu at addysgu ac asesu ar raglenni ôl-raddedig a addysgir.  Swydd cyfnod penodol am flwyddyn yw hon a fydd yn cyflenwi dros dro ar gyfer aelod o staff sy'n cael cymrodoriaeth ymchwil am flwyddyn, ac yn rhoi cymorth addysgu i gydweithiwr arall er mwyn iddo ganolbwyntio ar ddatblygu rhaglen ar-lein newydd.  Mae Prifysgol Abertawe'n ymrwymedig i ddarparu'r safon addysgu a phrofiad myfyrwyr gorau. Mae'r rôl Cymrawd Addysgu sy'n canolbwyntio ar fyfyrwyr yn hollbwysig i gyflawni'r ymrwymiad hwnnw. Bydd y Cymrawd Addysgu'n angerddol am addysg a gweithio gyda myfyrwyr a bydd yn ymrwymedig i wella ansawdd addysgu a phrofiad ehangach y myfyrwyr. Bydd yn cyfrannu at gyflwyno dysgu ac addysgu rhagorol mewn amrywiaeth o ffyrdd a lleoliadau, fel, ond heb fod yn gyfyngedig i, grwpiau tiwtorial bach, seminarau a gweithdai, dosbarthiadau ymarferol a chyrsiau maes a darlithoedd mawr. Gall hyn gynnwys datblygu ei ddeunydd addysgu ei hun neu ei ddiweddaru, gosod a marcio asesiadau a rhoi adborth amserol i fyfyrwyr. Yn ogystal, gall y Cymrawd Addysgu gyfrannu at recriwtio, gwaith allgymorth a gweithgareddau cymorth eraill i fyfyrwyr.  Dylai'r Cymrawd Addysgu fod ar gael i gyflwyno addysgu ac addysg i fyfyrwyr yn ystod oriau amserlen addysgu craidd penodedig y brifysgol; cefnogi ffurfiau annhraddodiadol o addysg, recriwtio a gweithgareddau allgymorth, efallai bydd angen gwneud rhywfaint o waith y tu allan i oriau gwaith gyda'r nos neu ar benwythnosau. Mae rôl y Cymrawd Addysgu yn canolbwyntio'n llwyr ar ddarparu addysg o ansawdd uchel, recriwtio myfyrwyr a chynnig profiad rhagorol i fyfyrwyr. Felly, nid oes disgwyl na hawl i'r Cymrawd Addysgu ymgymryd ag ymchwil neu ysgolheictod gwreiddiol, ar wahân i'r hyn sy'n angenrheidiol i gyflawni ei rôl yn effeithiol.  Mae Adran Fathemateg Prifysgol Abertawe'n uchel ei bri am addysgu ac ymchwil: roedd yn y 3ydd safle yn y DU am Foddhad Myfyrwyr yn The Complete University Guide 2025, yn 7fed yn y DU yn The Guardian University Guide 2025, ac yn REF 2021, roedd yn gydradd 16eg yn y DU am ansawdd cyffredinol ei gwaith ymchwil ac ar y brig am effaith, gyda 100% o achosion effaith wedi'u nodi'n arwain y ffordd yn fyd-eang ac roedd 100% o gyhoeddiadau'r adran yn arwain y ffordd yn fyd-eang ac yn rhagorol yn rhyngwladol. Mae'r Adran yn cynnal chwe grŵp ymchwil: algebra, geometreg a thopoleg, dansoddi a hafaliadau differol rhannol aflinol, biofathemateg, mathemateg gyfrifiadol, tebygolrwydd, ymchwil mewn addysg fathemateg. Ers mis Medi 2018, mae'r adran wedi bod ar Gampws y Bae yn y Ffowndri Gyfrifiadol newydd gwerth £31m a adeiladwyd at y diben, sef cartref yr Ysgol Mathemateg a Chyfrifiadureg.  Mae croeso i chi anfon ymholiadau anffurfiol at yr Athro Gibin Powathil, Pennaeth Mathemateg, [g.g.powathil@abertawe.ac.uk](mailto:g.g.powathil@swansea.ac.uk), neu'r Athro Elaine Crooks, Pennaeth yr Ysgol Mathemateg a Chyfrifiadureg, [e.c.m.crooks@abertawe.ac.uk](mailto:e.c.m.crooks@Swansea.ac.uk) |
| **Dyletswyddau Cyffredinol** | Bydd dyletswyddau cyffredinol yn cynnwys, fel y bo'n briodol, rai neu bob un o'r canlynol:   1. Cyflwyno addysgu o safon ar draws ystod eang o ddeunydd craidd a rhai eraill sy'n berthnasol i'r ddisgyblaeth. 2. Datblygu eich deunyddiau dysgu ac addysgu eich hun o safon 3. Cyfrannu at ddatblygu a chyflwyno modiwlau a rhaglenni newydd a phresennol 4. Gosod a marcio gwaith cwrs, arholiadau ac asesiadau eraill yn ôl yr angen, gan roi adborth ysgrifenedig a llafar effeithiol i fyfyrwyr 5. Gweithredu fel Tiwtor Personol 6. Cefnogi gweithgareddau sy'n gwella profiad cyffredinol myfyrwyr ac yn cyflawni canlyniadau llwyddiannus i fyfyrwyr, fel, ond heb fod yn gyfyngedig i, arolygon profiad myfyrwyr, canlyniadau gradd, cadw myfyrwyr a dilyniant 7. Cynorthwyo i ddatblygu sgiliau astudio myfyrwyr, gan nodi ac ymateb i dueddiadau carfan ac anghenion unigol 8. Goruchwylio traethodau hir a/neu brosiectau israddedig ac ôl-raddedig a addysgir 9. Cymryd rhan weithredol mewn diwrnodau agored a mentrau recriwtio myfyrwyr eraill 10. Cyfrannu at weithgareddau allgymorth y ddisgyblaeth 11. Unrhyw ddyletswyddau addysg a phrofiad myfyrwyr eraill y gellir gofyn yn rhesymol am eu gwneud |
| **Meini Prawf y Fanyleb Person** | |
| 1. Gradd mewn Mathemateg neu bwnc cysylltiedig 2. Cymhwyster ôl-raddedig priodol, neu brofiad proffesiynol perthnasol cyfwerth 3. Cymhwyster addysgu cydnabyddedig, neu ymrwymiad i gyflawni hyn (e.e. Tystysgrif Ôl-raddedig mewn Addysg Uwch); 4. Tystiolaeth o gyflwyno addysgu rhagorol a phrofiad dysgu o safon i fyfyrwyr, gan gynnwys defnyddio Amgylcheddau Dysgu Rhithwir 5. Sgiliau cyfathrebu ardderchog ar lafar ac yn ysgrifenedig 6. Sgiliau rhyngbersonol rhagorol, gan gynnwys y gallu i gyfathrebu'n effeithiol â myfyrwyr, athrawon, academyddion, a busnesau a sefydliadau eraill 7. Y gallu i weithio'n annibynnol gan ddefnyddio'ch menter eich hun, a hefyd i weithio'n dda fel rhan o dîm 8. Sgiliau trefnu a rheoli amser rhagorol, gyda gallu amlwg i gwrdd â therfynau amser heriol yn gyson | |
| **Meini Prawf Dymunol** | |
| 1. Profiad o weithio mewn amgylchedd academaidd 2. Wedi cwblhau (neu’n agos iawn at gwblhau) PhD mewn Mathemateg neu ddisgyblaeth sy’n gysylltiedig agos. 3. Profiad o ddefnyddio technoleg i wella addysgu, dysgu, asesu a phrofiad myfyrwyr 4. Cymhwyster addysgu ôl-raddedig, aelodaeth o'r Academi Addysg Uwch (HEA) neu gyfatebol | |
| **Yr Iaith Gymraeg:** | |
| Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.  Am ragor o wybodaeth am Lefelau'r Iaith Gymraeg, gweler tudalen we’r Asesiad o Sgiliau Iaith Gymraeg, sydd ar gael [yma](https://www.swansea.ac.uk/welsh-language-standards/compliance/recruitment/). | |

 